

Crna Gora

Opština Rožaje

Broj \_\_\_\_\_\_

Rožaje.03.12.2014. god.

Na IV redovnoj sjednici SO-e Rožaje održanoj dana 30.10.2014.god. u skladu sa Statutom i čl. 66 i 67 Poslovnika o radu SO-e Rožaje, na odborničko pitanje koje je postavio odbornik DPS-a gospodin Adnan Hadžić a koje glasi:

Da li je za navedeno čišćenje korita rijeke Ibar za odabir izvođača bio raspisan konkurs s obzirom na činjenicu da je to zakonska obaveza, koliko je koštalo čišćenje, koja preduzeća su učestvovala u istom i iz kojih sredstava je izvršeno plaćanje?

Dajem sledeći :

**O D G O V O R**

Čišćenje korita rijeke Ibra je redovna i osnovna djelatnost JP “Komunalno”, koja je utvrdjena osnivačkim aktima Preduzeća – Odlukom o osnivanju i Statutom.

Djelatnost čišćenja i uredjenja korita rijeke Ibra je komunalna djelatnost od Javnog interesa za građane Opštine i sadržana je u korpusu održavanja i uredjenja javnih površina u opštini Rožaje.

Za ovu djelatnost se ne raspisuje tender iz gore navedenih razloga.

Uredjenje i održavanje javnih površina, među koje spada i čišćenje korita Ibra, finansira Osnivač odnosno opština Rožaje iz budžetskih sredstava, kako je to regulisano Zakonom o komunalnim djelatnostima (“Sl.list SRCG “ br.12/95) opština Rožaje je za uredjenje i održavanje javnih površina, sklopila Ugovor br.1203 od 26.12.2012.godine, sa JP “ Komunalno” o finansiranju tog dijela obaveza, koje mu je osnivač dao u nadležnost. Shodno tom ugovoru, Opština je preuzela obavezu da na ime naknade za održavanje javnih površina Komunalnom Preduzeću, uplaćuje mjesečno iznos od 12.500,00 eura što na godišnjem nivou iznosi 150.000.00 eura, što je predviđeno i Budžetom Opštine za 2014. god.

Imajući u vidu činjenicu da predhodna vlast nije poštovala taj ugovor, da su obaveze predhodne vlasti prema Komunalnom preduzeću na dan 01.06.2014.godine iznosile više od 170.000,00 eura, kao i više od 50 hiljada dugova Opštinskih ustanova i službi, te da je ukupni dug Opštine na navedeni datum preko 220.000,00 eura, to će troškovi čišćenja korita rijeke Ibra biti izmireni JP “Komunalno”, iz redovnih budžetskih sredstava namijenjenih za JP “Komunalno”.

Razlozi za realizaciju aktivnosti na čišćenju korita rijeke Ibra su sledeći:

1.Više podnešenih peticija i inicijativa gradjana ul.“Jaha Kurtagića“ u naseljima Agovići i Klekovača.

Gradjani sa ovog područja su u više navrata podnosili inicijative i peticije opštini Rožaje i JP “Komunalno” da se očisti korito rijeke Ibra, jer im je ugrožena životna okolina i njihovo zdravlje.

U tim inicijativama se navodi da “*Nesavjesni gradjani i privredni subjekti u kontinuitetu na protivzakonit način odlažu svakojaki otpad u korito rijeke.*

*Posljedica takvog neodgovornog odnosa pojedinaca i privrednih subjekata su ravne katastrofi. Te se posljedice osjećaju posebno u ljetnjim mjesecima, kada je vodostaj rijeke Ibra na minimumu.*

*U takvim uslovima ovim naseljima se širi nesnošljiv smrad po nekoliko dana. Zbog zapuštenosti korita, na riječnim nanosima je izrasla prava šuma samoniklih vrba i drugog rastinja, koje prestavljaju svojevrsnu deponiju otpada organskog i neorganskog porijekla, bačanog od strane neodgovornih lica.*”

Iz tih i sličnih razloga pristupilo se ovoj akciji, u kojoj su uzeli učešće NVO sektor kao i pojedina privredna društva. Aktivnosti oko organizacije i realizacije ovog projekta vršilo je JP”Komunalno” ,čija je to statutarna obaveza i redovan posao. Privredna društva koja su učestvovala u ovim aktivnostima su: DOO “ Braća Dacić” i DOO “ Kvatro-RH” iz Rožaja kao i NVO “Moje Rožaje”.

2. Bezbjedonosni razlozi i rizik od poplava.

Po projektnoj dokumentaciji uredjenja korita rijeke Ibra, korito je formirano na bazi procjene stogodišnjih voda u širini od 19 metara. Međutim, zbog višegodišnjeg neodržavanja ovog korita došlo je do suženja istog usljed kontinuiranog naslaganja riječnog nanosa i raznog otpada na priobalnom dijelu rijeke. Smanjenje odnosno suženje korita rijeke Ibra, na pojedinim djelovima iznosi i do 50% od projektovanog kapaciteta.

Narušenost gabaritnog protoka rijeke Ibra se ogleda i u činjenici, da je predhodna vlast kao investitor u ul. “Jaha Kurtagića“ u jednom dijelu toka rijeke ušla u korito 3 do 4 mjetra i time ugrozila bezbjednost od poplava ovo naselje. Iz navedenih razloga moralo se hitno pristupiti čišćenju ovog korita i uklanjanju riječnog nanosa.

Stoji i činjenica da je prethodna vlast svojim neradom i nemarnim odnosom prema opštem dobru, dozvolila da pojedini gradjani uzurpiraju korito rijeke Ibra i po nekoliko ari površine. To sve ima za posljedicu permanetnu opasnost od izbijanja poplava i ugroženosti života i materijalnih dobara u gradskom dijelu naše Opštine. Do takvog zaključka su došle i nadležne stručne službe Ministarstva unutrašnjih poslova CG zadužena za izradu procjene ugroženosti naše Opštine od poplava.

**S´ poštovanjem,**

Dostavljeno:

1. Odborniku

2. Predsjedniku Skupštine Opštine

3. a/a

**Predsjednik,**

**Ejup Nurković, dipl. ecc**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Maršala Tita bb, 84310 Rožaje

**Tel** +382 (0) 51 270-430**, Fax** +382 (0) 51 270-432

**e-mail:** opstina\_rozaje@t-com.me